ՀԱՎԵԼՎԱԾ

Եվրասիական տնտեսական բարձրագույն խորհրդի   
«14» ապրիլի 2015 թվականի   
թիվ 30 որոշման

**ՓՈՓՈԽՈՒԹՅՈՒՆՆԵՐ**

Եվրասիական տնտեսական բարձրագույն խորհրդի 2014 թվականի դեկտեմբերի 23-ի թիվ 112 որոշման մեջ կատարվող

1. Անվանումը և 1-ին կետը «շրջանակներում» բառից հետո լրացնել «Հայաստանի Հանրապետության,» բառերով:

2. Լրացնել Եվրասիական տնտեսական միության շրջանակներում Հայաստանի Հանրապետության համար սահմանափակումների, բացառումների, լրացուցիչ պահանջների և պայմանների անհատական ազգային ցանկով՝ հետևյալ բովանդակությամբ.

«ՀԱՍՏԱՏՎԱԾ Է

Եվրասիական տնտեսական բարձրագույն խորհրդի

«14» ապրիլի 2015 թվականի   
թիվ 30 որոշմամբ

**ԱՆՀԱՏԱԿԱՆ ԱԶԳԱՅԻՆ ՑԱՆԿ**

Եվրասիական տնտեսական միության շրջանակներում Հայաստանի Հանրապետության համար սահմանափակումների, բացառումների, լրացուցիչ պահանջների և պայմանների

| Սահմանափակումների, բացառումների, լրացուցիչ պահանջների և պայմանների նկարագրությունը | Սահմանափակման, բացառման, լրացուցիչ պահանջի և պայմանի տեսակը (Պայմանագրի թիվ 16 հավելվածի կետեր) | | Միջազգային պայմանագիր, նորմատիվ իրավական ակտ | |
| --- | --- | --- | --- | --- |
| «Ծառայությունների առևտրի, հիմնադրման, գործունեության և ներդրումների իրականացման մասին» արձանագրության («Եվրասիական տնտեսական միության մասին» 2014 թվականի մայիսի 29-ի պայմանագրի (այսուհետ՝ Պայմանագիր) թիվ 16 հավելված) 38-րդ կետի 1-ին ենթակետի հիման վրա ծառայությունների այն ոլորտներում, որոնցում Եվրասիական տնտեսական միության շրջանակներում գործում է ծառայությունների միասնական շուկա, չեն կիրառվում սահմանափակումներ, բացառումներ, լրացուցիչ պահանջներ և պայմաններ՝ «Հայաստանի Հանրապետության՝ «Եվրասիական տնտեսական միության մասին» 2014 թվականի մայիսի 29-ի պայմանագրին միանալու մասին» 2014 թվականի հոկտեմբերի 10-ի պայմանագիրն ուժի մեջ մտնելու օրվանից:  «Ծառայությունների առևտրի, հիմնադրման, գործունեության և ներդրումների իրականացման մասին» արձանագրության (այսուհետ՝ թիվ 16 հավելված) 38-րդ կետի 1-ին ենթակետի հիման վրա ծառայությունների այն ոլորտների (ենթաոլորտների) ցանկերում, որոնց առնչությամբ Եվրասիական տնտեսական միության շրջանակներում ծառայությունների միասնական շուկայի ձևավորումն իրականացվելու է ազատականացման պլաններին համապատասխան, սահմանափակումներ, բացառումներ, լրացուցիչ պահանջներ և պայմաններ չեն կիրառվում այդպիսի ազատականացման պլանների իրագործումից հետո:  Թիվ 16 հավելվածի՝ սույն ցանկի երկրորդ սյունակում նշված կետերը Եվրասիական տնտեսական միության անդամ պետությունների (այսուհետ՝ անդամ պետություններ) կողմից կիրառվում են սույն ցանկի առաջին սյունակում նշված ծավալներով և պայմաններով:  Սույն ցանկը կիրառվում է Պայմանագրի 66-րդ և 67-րդ հոդվածներին չհակասող մասով։ | | | | |
| 1. Պայմանագրի XVI, XIX, XX և XXI բաժինների գործողության ոլորտում ներառված ծառայությունների ու գործունեության տեսակների առնչությամբ Հայաստանի Հանրապետությունը պահպանում է սահմանափակումներ, բացառումներ, լրացուցիչ պահանջներ և պայմաններ կիրառելու իրավունքը՝ Հայաստանի Հանրապետության նորմատիվ իրավական ակտերին ու միջազգային պայմանագրերին համապատասխան՝ այնքանով, որքանով դրանք չեն հակասում նշված բաժիններին և այն պայմանավորվածություններին, որոնք նշված բաժիններին համապատասխան ձեռք կբերվեն անդամ պետությունների միջև | | 16-րդ, 17-րդ, 23-րդ, 26-րդ, 28-րդ, 31-րդ, 33-րդ և 35-րդ կետեր | | Պայմանագիր  Հայաստանի Հանրապետության միջազգային պայմանագրեր, Հայաստանի Հանրապետության նորմատիվ իրավական ակտեր |
| 2. Այն գործունեությունը, որի իրականացման համար պահանջվում է լիցենզիա, կարող է իրականացվել միայն Հայաստանի Հանրապետության իրավաբանական անձանց կողմից կամ սահմանված կարգով Հայաստանի Հանրապետությունում գրանցված անհատ ձեռնարկատերերի կողմից։ Գործունեության այն տեսակները, որոնց իրականացման համար պահանջվում է լիցենզիա, ինչպես նաև լիցենզավորված անձի կազմակերպական-իրավական ձևի որոշման կարգը սահմանվում են Հայաստանի Հանրապետության օրենսդրությամբ | | 23-րդ, 26-րդ և 31-րդ կետեր | | «Լիցենզավորման մասին» Հայաստանի Հանրապետության 2001 թվականի մայիսի 30-ի թիվ ՀՕ-193 օրենք |
| 3. Նոտար, նոտարի ստաժոր կարող է լինել միայն Հայաստանի Հանրապետության քաղաքացին, եթե այլ բան նախատեսված չէ Հայաստանի Հանրապետության միջազգային պայմանագրերով | | 23-րդ, 26-րդ և 35-րդ կետեր | | «Նոտարիատի մասին» Հայաստանի Հանրապետության 2001 թվականի դեկտեմբերի 4-ի թիվ ՀՕ-274 օրենք |
| 4. Օտարերկրացի փաստաբանը չի կարող իրավաբանական օգնություն ցույց տալ պետական կամ ծառայողական գաղտնիքի հետ կապված հարցերով | | 26-րդ և 35-րդ կետեր | | «Փաստաբանության մասին» Հայաստանի Հանրապետության 2004 թվականի դեկտեմբերի 14-ի թիվ ՀՕ-29-Ն օրենք |
| 5. Թիկնապահի ու պահնորդի կարգավիճակ ձեռք բերելու և թիկնապահական ու պահնորդական գործառույթներ իրականացնելու (այդ թվում` զենքի և հատուկ միջոցների գործադրմամբ) իրավունք ունեն Հայաստանի Հանրապետության միայն այն քաղաքացիները, որոնք ունեն թիկնապահի կամ պահնորդի որակավորում | | 23-րդ, 26-րդ և 35-րդ կետեր | | «Մասնավոր պահնորդական գործունեության մասին» Հայաստանի Հանրապետության 2012 թվականի փետրվարի 9-ի թիվ ՀՕ-6-Ն օրենք |
| 6. Պահպանվում է ցանկացած այնպիսի միջոց ներմուծելու և կիրառելու հնարավորությունը, որը հիմնված է համատեղ արտադրության այն համաձայնությունների վրա, որոնց միջոցով տրամադրվում է ազգային ռեժիմ՝ տվյալ համաձայնություններում ընդգրկված տեսալսողական ստեղծագործությունների առնչությամբ | | 28-րդ կետ | | Հայաստանի Հանրապետության միջազգային պարտավորությունները, որոնք վերաբերում են ծառայություններին և բխում են «Հայաստանի Հանրապետության՝ «Առևտրի համաշխարհային կազմակերպության հիմնադրման մասին» Մարաքեշի 1994 թվականի ապրիլի 15-ի համաձայնագրին միանալու մասին» 2002 թվականի դեկտեմբերի 10-ի արձանագրությունից |
| 7. Պահպանվում է ցանկացած այնպիսի միջոց ներմուծելու և կիրառելու հնարավորությունը, որով տեսալսողական ստեղծագործությունների և այդպիսի ստեղծագործությունների մատակարարների համար երաշխավորվում են աջակցության ծրագրերին մասնակցությունից բխող օգուտները՝ ծագման որոշակի չափանիշներ պահպանելու դեպքում | | 28-րդ կետ | | Հայաստանի Հանրապետության միջազգային պարտավորությունները, որոնք վերաբերում են ծառայություններին և բխում են «Հայաստանի Հանրապետության՝ «Առևտրի համաշխարհային կազմակերպության հիմնադրման մասին» Մարաքեշի 1994 թվականի ապրիլի 15-ի համաձայնագրին միանալու մասին» 2002 թվականի դեկտեմբերի 10-ի արձանագրությունից |
| 8. Հեռուստառադիոընկերությունների կանոնադրական կապիտալում օտարերկրյա կապիտալի բաժինը չի կարող հավասար լինել կամ գերազանցել հեռուստառադիոընկերությունների կողմից որոշումներ կայացնելու համար անհրաժեշտ բաժնետոմսերի 50 %-ը, եթե այլ բան նախատեսված չէ Հայաստանի Հանրապետության միջազգային պայմանագրերով | | 28-րդ և 31-րդ կետեր | | «Հեռուստատեսության և ռադիոյի մասին» Հայաստանի Հանրապետության 2000 թվականի հոկտեմբերի 9-ի թիվ ՀՕ-97 օրենք |
| 9. Հայաստանի Հանրապետության տարածքում ցանկացած այլ անդամ պետության անձի կողմից հիմնարկի նկատմամբ կիրառվում է ցանկացած սահմանափակում՝ միջուկային էներգետիկայի և ռադիոակտիվ թափոնների հետ վարվելու բնագավառում գործունեություն ու գործառություններ իրականացնելու համար | | 23–րդ, 26–րդ, 31–րդ, 33–րդ և 35–րդ կետեր | | «Խաղաղ նպատակներով ատոմային էներգիայի անվտանգ օգտագործման մասին» Հայաստանի Հանրապետության 1999 թվականի փետրվարի 1-ի թիվ ՀՕ-285 օրենք |